joelniklaus/EU_Wikipedias huggingface dataset:
Aleksei Aidarov

Aleksei Petrovitš Aidarov (; s. 15. marraskuuta 1974 Sverdlovsk, Venäjän SFNT) on alun perin valkovenäläinen ampumahiihtäjä ja olympiamitalisti. Vuodesta 2006 lähtien hän on edustanut Ukrainaa. Hän edustaa seuratasolla Dynamo Minskiä. Aidarov voitti pronssia Naganon olympialaisissa 1998 20 kilometrin henkilökohtaisella matkalla, jonka lisäksi hän on voittanut MM-kisoissa viesteistä neljä mitalia, joista yksi on kultainen, yksi hopeinen ja kaksi pronssisia.

Lähteet 

Valkovenäläiset ampumahiihtäjät
Ukrainalaiset ampumahiihtäjät
Valkovenäläiset olympiamitalistit
Vuonna 1974 syntyneet
Elävät henkilöt
Candice King

Candice Rene King (o.s. Accola; s. 13. toukokuuta 1987 Houston, Texas) on yhdysvaltalainen näyttelijä ja laulaja, joka tunnetaan parhaiten roolistaan CW:n kauhu-fantasiasarjassa Vampyyripäiväkirjat.

Varhainen elämä 
Accola syntyi Houstonissa ja varttui Edgewoodissa, Floridassa. Hänen isänsä Kevin on kirurgi ja äiti Carolyn on entinen ympäristöinsinööri. Molemmat Accolan vanhemmat ovat aktiivisia poliitikkoja. Hänellä on yksi nuorempi veli. Accolan sukujuuret ovat Englannista, Sveitsistä, Ranskasta ja Norjasta.

Ura 
Agentti löysi Accolan tämän ollessa teini-ikäinen. Sen seurauksena Accola muutti Los Angelesiin kesken juniorivuoden Lake Highland Preparatory Schoolissa. Kuusi kuukautta myöhemmin hän sai levytyssopimuksen ja julkaisi albumin nimeltä It’s Always the Innocent Ones. Accola suoritti high schoolin loppuun ja valmistui vuonna 2005. Hän esiintyi ensimmäisessä elokuvassaan Pirate Camp vuonna 2007. Accola on myös vieraillut suosituissa televisiosarjoissa, kuten Ensisilmäyksellä, Supernatural ja Kampus Greek. Hän on myös näytellyt elokuvissa kuten On The Doll, Juno, Deadgirl ja X's & O's.

Ennen Vampyyripäiväkirjoja Accola toimi Miley Cyrusin taustalaulajana Hannah Montana & Miley Cyrus: Best of Both Worlds Concertissa sekä elokuvassa Hannah Montana: The Movie. 

Vampyyripäiväkirjoissa Accola on esiintynyt ensimmäiseltä tuotantokaudelta vuodesta 2009 lähtien. Hän näyttelee Elena Gilbertin ja Bonnie Bennettin parasta ystävää Caroline Forbesia.

Vuonna 2010 Accola vieraili televisiosarjassa Drop Dead Diva Jessica-nimisenä Confetti-popryhmän jäsenenä yhdessä Mackenzie Mauzyn kanssa.

Vuonna 2022 Accola esiintyi vielä viimeisen kerran Vampyyripäiväkirjat universumissa. Hän esiintyi Legacies sarjan viimeisessä jaksossa tyttärensä Florence Mayn kanssa.

Filmografia

Yksityiselämä 
Accola seurusteli The Fray -yhtyeen kitaristin Joe Kingin kanssa heidän tavattuaan Super Bowlissa 2011. He kihlautuivat vuonna 2013 ja solmivat avioliiton lokakuussa 2014. Accolasta tuli myös äitipuoli Kingin kahdelle tyttärelle. Elokuussa 2015 Accola ja King ilmoittivat odottavansa ensimmäistä yhteistä lastaan. Accola synnytti tyttären nimeltä Florence May King tammikuussa 2016. Joulukuussa 2020 Candice ja Joe saivat toisen yhteisen lapsensa, Josephine June Kingin. Toukokuussa 2022 Candice ja Joe ilmoittivat erostaan.

Lähteet

Aiheesta muualla 

 Candice Accolan haastattelu - The Global Townhall 
 Candice Accola Online
 Candice Accola Web 

Yhdysvaltalaiset näyttelijät
Vuonna 1987 syntyneet
Elävät henkilöt
Alajärvi (täsmennyssivu)

Alajärvi on yleinen järvennimi Suomessa. Se voi tarkoittaa muiden muassa seuraavia:

Kaupunki
 Alajärvi, kaupunki Etelä-Pohjanmaalla Suomessa

Järviä
 Alajärvi, järvi Alajärvellä Suomessa
 Alajärvi, järvi Hämeenlinnassa Suomessa
 Alajärvi, järvi Inarissa Suomessa
 Alajärvi, järvi Kuhmoisissa Suomessa
 Alajärvi, järvi Padasjoella Suomessa
 Alajärvi, järvi Jällivaarassa Ruotsissa
 Kälkäjärvien Alajärvi, järvi Joutsassa

Henkilöitä
 Erkki Alajärvi (1942–2015), taiteilija ja kuvanveistäjä
 Toivo Alajärvi (1906–1981), iltamien juontaja, viihdetaiteilija ja elokuvanäyttelijä

Katso myös
 Yläjärvi

Järvien täsmennyssivut
Evijärvi (järvi)

Evijärvi on järvi samannimisessä kunnassa Etelä-Pohjanmaalla. Se on osa Ähtävänjoen vesistöä ja sijaitsee joen keskijuoksulla vesistön keskusjärven Lappajärven alapuolella. Järvi on pinta-alaltaan 28 km² ja sen suurin syvyys on 4,2 metriä. Veden laatu järvessä on hyvä. Yleisimpiä kalalajeja ovat ahven, hauki ja lahna.

Saaria 
Ahosaari, Kettusaari, Inansaari, Hautasaari, Lammassaari, Luuholma, Pihlajasaari, Iso-Ränskäri, Iso-Karhusaari, Mäntysaari, Pappilansaaret, Lehtisaari, Muikkusaari, Harjusaari, Ahvensaari, Karisaari, Kultasaari, Niittysaari, Niittykarit, Kotasaari, Selkäsaari, Pohjassaari, Siiverholma, Kuikkasaari, Vääräsaari, Kivilahdensaari ja Viskarinlippu.

Lähteet

Etelä-Pohjanmaan järvet
Evijärvi
Ähtävänjoen vesistö
Ole Wæver

Ole Wæver (s. 1960) on tanskalainen kansainvälisten suhteiden professori Kööpenhaminan yliopistossa. Hän on eräs niin kutsutun Kööpenhaminan koulukunnan päävaikuttajista.

Vuosina 1985–1999 Wæver työskenteli Kööpenhaminan rauhantutkimusinstituutissa (, COPRI). Hän on mukana useissa tieteellisten julkaisujen johtokunnissa, kuten European Journal of International Affairs, Security Dialogue, International Studies Perspective ja Cambridge Review of International Affairs. Hän on myös kirjoittanut useita teoksia yhdessä merkittävän kansainvälisen politiikan teoreetikko Barry Buzanin kanssa.

Lähteet

Tanskalaiset tieteilijät
Politiikan tutkijat
Tanskalaiset professorit
Kööpenhaminan yliopiston professorit
Vuonna 1960 syntyneet
Elävät henkilöt
Montrealin elokuvajuhlat

Montrealin elokuvajuhlat (Montreal World Film Festival eli Montreal International Film Festival, WFF, ) on perustettu 1977. Juhla on Kanadan vanhin kansainvälinen elokuvajuhla ja ainoa kilpailun sisältävä elokuvajuhla, jonka FIAPF on hyväksynyt Pohjois-Amerikassa. Julkinen juhla pidetään elokuun lopussa Montrealissa Quebecissa. Juhla poikkeaa Toronton  elokuvajuhlista siinä suhteessa, että se keskittyy kaikkialta maailmasta tuleviin erilaisiin elokuviin, ei niinkään Hollywood-tuotantoon.

Mikko Kuparinen sai vuonna 2015 Montrealin elokuvajuhlilla parhaan ohjaajan palkinnon elokuvasta 2 yötä aamuun.

Lähteet

Aiheesta muualla 
 Festival des Films du Monde de Montréal -tapahtuman sivusto

Elokuvajuhlat
Kanadan elokuva
Elokuvajuhlat
Kanadan tapahtumat
Sotilaslääketiede

Sotilaslääketiede on tiede joka perustuu niin rauhanajan kuin erilaisten poikkeusolojen sotilaslääketieteen keskeisiin potilaan hoitoa koskeviin asioihin ja käytäntöihin. Tieteessä opitaan muun muassa poikkeusolojen kenttälääkinnän rakenteen asioita ja kehittämistä.

Suomessa maanpuolustuskorkeakoulussa voi tutkia sotilaslääketiedettä. Sotilaslääketieteen museo sijaitsee Lahdessa.
Chartismi

Chartismi () oli Isossa-Britanniassa toiminut poliittista ja sosiaalista uudistusta kannattanut työväenliike, joka toimi vuosien 1838–1850 välillä. Liike vaati poliittisten oikeuksien laajentamista ja äänioikeutta työväelle.

Lähteet 

Radikaalit puolueet
Työväenliike
Yhdistyneen kuningaskunnan poliittinen historia
Korpiludekääpä

Korpiludekääpä (Skeletocutis odora) on melko harvinainen yksivuotinen kääpälaji. Se kasvaa vanhojen kuusten rungolla, joskus myös haavassa. Sieni on kellanvalkoinen ja vetinen tai vahamainen, ja sen pillistö muodostaa kerroksia. Hajun on kuvattu olevan sekoitus imelää hajuvettä ja metsäludetta. Korpiludekääpä on yksivuotinen ja alustanmyötäinen. Käävän reuna mutkittelee kaarnan koloissa. Kuultava lohkopinta voi olla jopa 1 cm paksu keskeltä. Pillit lohkeavat helposti pituussuunnassa ja muuttuvat kuivuessaan likaisenruskeiksi. 

Korpiludekääpä on Suomessa silmälläpidettävä laji. Se kasvaa tuoreilla ja lehtomaisilla kankailla, joissa on lahopuuta. Sitä on uhannut metsien ikärakenteen muutokset; vanhojen metsien, kookkaiden puiden, kuloalueiden ja muiden luontaisen sukkession alkuvaiheiden väheneminen. Viimeisimmän Luonnonvarakeskuksen valtakunnan metsien inventoinnin perusteella Suomen metsien ikärakenne on muuttunut Korpiludekäävälle suotuisampaan suuntaan.

Lähteet

Aiheesta muualla 
Laji.fi: Korpiludekääpä (Skeletocutis odora)
Ympäristö.fi: Korpiludekääpä (Skeletocutis odora) (pdf)
Naturarkivet (valokuvia)

Käävät
Kyrassi

Kyrassi ( ransk. cuirasse; cuir = nahka ) on vanhanaikainen rintapanssari, joka koostuu rinta- ja selkäkilvestä sekä mahdollisesti olkalastoista ja reisisuojista. Panssarin materiaalina oli tavallisimmin keittämällä kovetettu ja mehiläisvahalla käsitelty paksu nahka (), pronssi tai teräs. Rintakilpeä voitiin käyttää myös yksinään, ilman muita suojia. Kyrassia käytettiin jo antiikin aikaan ja sitä vastaava moderni versio on luotiliivi. Kyrassia käyttävää sotilasta kutsutaan kyrassieeriksi. Muun muassa Ruotsin, Tanskan ja Englannin kuninkaalliset henkivartiostot käyttävät kyrassia edelleen paraativarusteena. 

Haarniskat
Suojavarustus
Vanjarinvinttikoira

Vanjarinvinttikoira (malajalamiksi വഞ്ചാരി ഹൗണ്ട്) on intialainen koirarotu.

Ulkomuoto 
Vanjarinvinttikoira on melko kookas ja voimakasrakenteinen vinttikoira, jonka sanotaan muistuttavan salukia - kenties osittain korvien, raajojen ja hännän hapsuisuuden vuoksi. Sillä on kuitenkin neliömäisempi kuono kuin persialaisella esi-isällään. Sen karvapeite on lyhyt, karkea, erittäin tiheä - kosketettaessa pehmeä, muttei silkkinen. Pääväri on blue merle (musta, jossa on harmaa täplitys) tai brindle (siniharmaa ruskein raidoin).

Rotu on normaalisti 64–74 cm korkea ja painaa n. 23–30 kg riippuen siitä, onko kyseessä uros vai narttu. Sukupuolileiman tulee olla selkeä ja urokset ovat kookkaampia kuin nartut.

Luonne ja käyttäytyminen
Vanjarinvinttikoira on energinen ja peloton. Se on isännälleen uskollinen, mutta suhtautuu varautuneesti vieraisiin. Muihin, voimakkaampiin koiriin se suhtautuu epäluuloisesti ja vihamielisesti. Sillä on erityislaatuinen, syvä haukunta, joka eroaa täysin intialaisten paariakoirien ääntelystä.

Desmond Morris kuvailee rotua teoksessaan Dogs - The Ultimate Dictionary of Over 1,000 Dog Breeds (2001) seuraavasti:
Sillä sanotaan olevan englanninvinttikoiran nopeus ja collien sisu... Tehtävänsä aikana se päästää syvän, haukahtavan äänen, joka on hyvin erilainen kuin yksikään intianpaariakoiralle ominaisista ääntelyistä.

Alkuperä 
Rotu on kotoisin Rajasthanin ja Maharashtran osavaltioista sekä Luoteis-Gujaratista, Länsi-Madhya Pradeshista ja Itä-Sindhistä (Pakistanissa), joissa se kehittyi paikallisten koirien ja salukin välisistä risteytyksistä. Paikasta toiseen koiriensa kanssa liikkuva vanjari-paimentolaiskansa on jalostanut rotua vuosisatojen ajan lähinnä hirven metsästykseen, mutta myös paimentolaisleirien vartiointiin ja karjan ohjailuun. Sille ominainen työskentelytapa on hyökätä kaulan sijasta saaliin takaraajoihin. Kuten muutkin vinttikoirat, se metsästää näkönsä avulla.

Viime aikoina vanjarinvinttikoira on alkanut risteytyä paikallisten sekarotuisten koirien kanssa, ja puhdasrotuiset yksilöt ovat vaarassa kadota. Kotimaansa lisäksi muutama yksilö on viety Yhdysvaltoihin.

Terveys 
Rodun odotetaan elävän keskimäärin 10–14 vuotta.

Katso myös
Intialaiset vinttikoirat

Lähteet 

FCI:n ulkopuoliset rodut
Vinttikoirat
Intialaiset koirarodut
Ike Rautio

Ike Rautio on suomalainen viestinnän tekijä.

Rautio on ollut toimittajana, juontajana, uutisankkurina, toimitussihteerinä ja uutispäällikkönä Yleisradion ohjelmissa
Urheiluruutu, Aamu-TV, Peliuutiset ja Radio Suomi vuosina 1997–2002.

Sittemmin Ike Rautio siirtyi vapaaksi toimittajaksi ja on toiminut eri rooleissa muun muassa Urheilukanavalla ja MTV3:lla ohjelmissa Urheilustudio, Tulosruutu, Motor Forum ja Paljon Pelissä.
Vuodesta 2005 alkaen Rautio on tuottanut ja toimittanut sisältöä suosittuun Elixir-ohjelmaan.

Lisäksi Rautio toimii Ohjelmatoimisto BSG:n listoilla juontajana ja Mallitoimisto Paparazzin kuvausmallina.

Aiheesta muualla
 Ike Raution kotisivut 
 Ike Rautio Manager Tuotannon sivustolla

Suomalaiset juontajat
Suomalaiset toimittajat
Suomalaiset uutisankkurit
Syntymävuosi puuttuu
Elävät henkilöt
Tysnesøy

Tysnesøy on 198 neliökilometriä laaja vuoristoinen saari, joka sijaitsee Norjan rannikolla Bergenin eteläpuolella. Se on suurin maa-alue, joka kuuluu Tysnesin kuntaan. Saaren korkein kohta on Tysnessåta (753 m), ja sieltä on siltayhteys mantereelle sekä säännölliset lauttayhteydet Stordin saarelle lounaassa sekä Halhjemin ja Bergenin kuntiin pohjoisessa. Tärkeimpiä elinkeinoja ovat kalastus ja maanviljely.

Lähteet 

Norjan saaret
Tysnes
Stord (saari)

Stord on 241 neliökilometriä laaja vuoristoinen saari, joka sijaitsee Norjan rannikolla Bømlon ja Tysnesøyn saarten välissä. Sen pohjoispuoli kuuluu Fitjarin ja eteläpuoli Stordin kunnalle. Saaren korkein kohta on Mehammarsåta (749 m).

Lähteet 

Norjan saaret
Fitjar
Stord
Ankkojen maailmanhistoria: Antiikin aika

Antiikin aika on Ankkojen maailmanhistoria-kirjasarjan toinen osa, jossa seikkaillaan antiikissa.


Tarinat

Knossoksen aarre 
Päähahmo: Mikki Hiiri
Piirrokset: Giorgio Pezzin
Kirjoittaja: Paolo Mottura

Hessu ja hoopot esi-isät, osa IV: Hessukleitoksen filosofia 
Päähahmo: Hessu Hopo
Piirrokset: Alessandro Perina
Kirjoittaja: Alessandro Sisti

Akurakis ateenalaisen tarina 
Päähahmo: Aku Ankka
Piirrokset: Valerio Held
Kirjoittaja: Girgio Figus

Touhotes Kreetalainen ja tyynistinen filosofia 
Päähahmo: Touho Ankka
Piirrokset: Lorenzo Pastrovicchio
Kirjoittaja: Roberto Gagnor

Ankkojen maailmanhistoria
Dorvyžy

Dorvyžy (udmurtiksi Дорвыжы, "kotikansan sukujuuri") on udmurtilainen kansalliseepos. Sen kirjoitti 1920-luvulla venäläinen Mihail Hudjakov, joka myös keräsi siihen runot. Alkuperäinen versio kirjoitettiin venäjän kielellä otsikkona Песнь об удмуртских батырах ("Laulu udmurtilaisesta bogatyrista"). Se perustui N. Pervuhinin, G. Potaninin, B. Gavrilovin, B. Muncachyn, K. Chainikovin (K. Gerd) ja A. Spicynin folkloristiikan teoksiin ja se rakentui kalevalamittaan. Myöhemmin eepoksen käänsi udmurtiksi vuonna 2004 udmurttilaisella otsikolla Дорвыжы V. M. Vanushev. Vuonna 2009 sen suomensivat Kalevalamitan rakenteella Esa-Jussi Salminen ja Jorma Vakkuri.

Dorvyžyssa on sekaisin myyttiä ja historiaa ja se kertoo sankareiden Ozhmegin, Dokjan ja Dondyn pojan teoista. Eepoksen pääjumalat ovat taivaanjumala Inmar, maanjumala Kyldyśin ja säänjumala Kuaź. Eepoksessa mainitaan myös kansoja kuten tataarit ja marilaiset sekä paikkoja kuten Cheptsa, Kilmez-joki ja Sudža. Dorvyžyssa on kymmenen laulua ja alkusanat-osa.

Lähteet

Aiheesta muualla
Дорвыжы  
Kulta-aikaa odottaen 
Votjakkien lauluissa itää 

Kansalliseepokset
Bømlo (saari)

Bømlo (myös Bømmeløy) on 171 neliökilometriä laaja vuoristoinen saari, joka sijaitsee Norjan rannikolla Bømlavuonon pohjoisrannalla. Se on suurin maa-alue, joka kuuluu Bømlon kuntaan. Saaren korkein kohta on Siggjo (474 m).

Lähteet 

Norjan saaret
Bømlo
Haapaveden lentokenttä

Haapaveden lentokenttä eli Kytökylän lentokenttä on Haapaveden keskustan itäpuolella Kytökylässä sijaitseva lentokenttä. Kentällä on ultrakevytlentotoimintaa, purjelentoa ja muun muassa Pyhäjokialueen Ilmailukerho r.y. kouluttaa lentäjiä. Kesäisin kentällä on Raahen Ilmailijat r.y:n toimesta aktiivista purjelentotoimintaa. Kerholla on kaksi purjelentokonetta ja lisäksi kentältä operoi puolenkymmentä yksityisomistuksessa olevaa konetta.

Lähteet

Aiheesta muualla 
 VFR Suomi/Finland – Haapaveden lentopaikka 
 Haapaveden lentopaikka
 
 Pyhäjokialueen ilmailukerho 

Lentokenttä
Suomen lentopaikat
Kiteen lentokenttä

Kiteen lentokenttä sijaitsee Itä-Suomessa Kiteellä valtatie 6:n läheisyydessä. Keski-Karjalan Ilmailukerho ry ja Joensuun harrasteilmailijat käyttävät kenttää purjelentotoimintaan. Kentällä on kiitotievalot ja valaistu asemataso.

Lähteet

Aiheesta muualla 
 Kiteen kaupunki – Lentokenttä 
 VFR Suomi/Finland – Kiteen lentopaikka 
 Lentopaikat.fi – Kiteen lentopaikka

Suomen lentopaikat
Lentokenttä
Akropolis (Kaunas)

Akropolis on ostoskeskus Kaunasissa, Liettuassa. Se on rakennettu lähelle Niemenjoen rantaa ja sen viereen joen toiselle puolelle valmistuu Žalgiris Arena -sisähalli koripallon euroopanmestaruuskilpailuja varten.

Rakennuksen länsipuolella on nelikerroksinen vapaa pysäköintialue, jonka neljäs kerros on viereisen kirkon tornien tasalla, ja se on autolla tavoitettavana näköalatasanteena.

Kiinteistö on yhdistelmä kalliita merkkitavarakauppoja, tavallista Maxima-elintarvikemyymälää, kalliita konditorioita. Rakennuksen sisällä on säilytetty myös kaksi alueella sijainnutta vanhempaa rakennusta. Ostoskeskuksessa on myös kirjakauppoja.

Lähteet 

Kaunasin nähtävyydet
Kaunasin rakennukset ja rakennelmat
Ostoskeskukset
Somebody Loves Me

”Somebody Loves Me” on George Gershwinin ja Emilia Renaudin säveltämä ja B. G. DeSylvan ja Ballard MacDonaldin sanoittama musiikkikappale vuoden Broadway-musikaalista George White’s Scandals of 1924. Sen esitti musikaalissa Winnie Lightner. Ensimmäisen singlelistoille nousseen version äänitti Paul Whitemanin orkesteri vuonna 1924. Whitemanin nauhoitus pysyi Yhdysvalloissa listojen kärjessä viisi viikkoa.

Kappale oli pinnalla joitakin vuosia näytelmän ensiesityksen jälkeen, mutta myöhemmin siitä on tullut suositumpi jazzmusiikin improvisaatiovälineenä. Sen ovat nauhoittaneet muun muassa Fletcher Henderson (1930), Benny Goodman (1936), Benny Carter (1937), Bing Crosby (1939) Bud Powell (1950), Oscar Peterson (1952), Kiri Te Kanawa (1987) ja Meat Loaf (1998). Lena Horne lauloi sen vuoden 1944 elokuvassa Amor, Amor, ja elokuvassa Rytmin kiihkoa (1955) sen esitti Peggy Lee. Kanadalainen laulukvartetti The Four Lads nousi listoille vuoden 1952 nauhoituksellaan.

Lähteet 

Vuoden 1924 kappaleet
George Gershwinin säveltämät kappaleet
Ballard MacDonaldin sanoittamat kappaleet
Jazzstandardit
Kuubandoggi

Kuubandoggi (Dogo Cubano) on sukupuuttoon kuollut kuubalainen koirarotu, joka tunnetaan myös nimellä kuubanmastiffi.

Ulkonäkö
Kuubandoggi oli bullmastiffin tyyppinen, voimakas, lihaksikas ja vankkarakenteinen koira. Kooltaan se oli englanninbulldoggin ja mastiffin väliltä. Pää oli leveä ja litteä ja kuono lyhyt, leveä ja äkillisesti loppuva. Huulet olivat pitkät ja alaleuan yli riippuvat. Korvat olivat keskikokoiset ja osittain riippuvat. Raajat olivat kohtuullisen pitkät. Häntä oli melko lieriömäinen ja ylöspäin hännänpäätä kohti kaartunut. Rotua kuvailtiin "ruosteen sudenväriseksi" ja sillä oli musta maski, huulet ja raajat.

Alkuperä

Rotua kasvatettiin alun perin luostarissa Santiago de Cubassa. Sen esi-isät olivat todennäköisesti 1500-luvulla saarelle tuotuja espanjalaisia mastiffeja, joita käytettiin alueen alkuperäisten intiaanien tappamiseen – ns. "etniseen puhdistukseen". Erään saarella asuneen katolisen papin mukaan nämä koirat oli koulutettu "verenhimoisiksi".

Ajan myötä espanjalaiset mastiffit alkoivat muuttua ja jalostua erilliseksi paikalliseksi roduksi. Näin syntynyttä rotua käytettiin karanneiden orjien kiinniottoon, koiratappeluihin ja härkätaisteluihin. Orjakaupan lakkauttamisen jälkeen kuubandoggi kävi liian kalliiksi ruokkia, minkä vuoksi se kuoli ajan kuluessa sukupuuttoon. Kuitenkin vielä vuonna 1912 se oli riittävän tunnettu, että se kuvattiin yhdessä 50 savukekortin kortissa, ja vuonna 1935 se mainittiin teoksessa Hutchinson Dog Encyclopedia.

1800-luvun alkupuolella ensimmäiset kaksi länsimaissa nähtyä rodun edustajaa saapui Lontoon eläintarhaan.

Katso myös
Dogo argentino
Boliviandoggi
Brasiliandoggi
Guatemalandoggi
Luettelo taistelukoiraroduista
Uruguayncimarron

Lähteet

Aiheesta muualla
Molosser World: Dogo Cubano

Sukupuuttoon kuolleet koirarodut
Mastiffit
Kuubalaiset koirarodut
Flustra foliacea

Flustra foliacea on Cheilostomatida-lahkoon kuuluva röyhelömäinen sammaleläin,
jota tavataan pääasiassa Pohjanmeressä.

Koko ja ulkonäkö 
F. foliacea muodostaa merenpohjaan tuuheita runkokuntia, joiden korkeus on tavallisesti 6–10 senttimetriä mutta joskus jopa 20 senttimetriä. Runkokunnat haarautuvat lukemattomiin vaaleanharmaisiin tai -ruskeisiin liuskoihin, jotka tuoksuvat tuoreina voimakkaasti sitruunalle. Liuskat ovat kovia mutta taipuisia ja niiden molemmilla puolilla kasvaa yksittäisiä sammaleläimiä eli tsooideja.

Tsooideja on kahta tyyppiä, puolustukseen ja puhdistukseen erikoistuneita aviculariumeja ja ravinnonhankintaan erikoistuneita autotsooideja.  Aviculariumit ovat puolet pienempiä kuin autotsooidit ja sijaitsevat autotsooidien muodostamien rivien haaroissa. Tavallisesti tsooidit muodostavat viiden ryhmiä, joissa yksi on keskellä ja neljä muuta sen ympärillä. Yksittäinen tsooidi on kielenmuotoinen ja noin 400 mikrometriä pitkä ja 200–280 mikrometriä leveä. Sen ulkoreunalla on 4–5 nuijamaista piikkiä ja suuaukolla 13–14 lonkeroa.

Levinneisyys 
F. foliaceaa tavataan Pohjanmeressä ja Britteinsaarten ympäristössä.

Elinympäristö 
F. foliacea elää karkealla tai kovalla pohjalla vuorovesivyöhykkeen alapuolella. Se viihtyy etenkin voimakkaissa pohjavirtauksissa.

Ravinto 
F. foliacea on planktoninsyöjä.

Lähteet 

Sammaleläimet
Sotra

Sotra (myös Store Sotra) on 179 neliökilometriä laaja metsäinen saari, joka sijaitsee Norjan rannikolla Bergenin edustalla.
Sen pohjoispuoli kuuluu Fjellin ja eteläpuoli Sundin kunnalle. Asukkaita oli vuonna 2001 noin 15 000.
Saaren korkein kohta on Liatårnet (341 m), ja sieltä on siltayhteys mantereelle Bildøyn ja Litle Sotran kautta.

Lähteet 

Norjan saaret
Fjell
Sund (Norja)
Laulu on iloni ja työni

Laulu on iloni ja työni on Finnlevyn julkaisema kokoelma-albumi, joka sisältää kappaleita Vesa-Matti Loirin varhaistuotannosta. Albumin kappaleet ovat peräisin Finnlevyn lisäksi seuraavilta yhtiöiltä: Love Records, Otava, Scandia-musiikki, Tammi ja WSOY. 

Erkki Pällin kirjoittamassa kansitekstissä kerrotaan: "Tämän levyn tarkoituksena on antaa kuuntelijalle kuva Vesa-Matti Loirin moni-ilmeisestä laulajanurasta. Mukaan on koottu hänen sekä kevyempää että vakavampaa ohjelmistoaan vuodesta 1967 nykypäivään. Vanhin esityksistä on Kosolan tulolaulu Lapualaisoopperasta, nuorin Eenokin Jussa on ruma, joka nauhoitettiin helmikuussa -73. Väliin mahtuvat käytännöllisesti katsoen kaikki ne äänitteet, joiden avulla Vesa-Matti Loirista on tullut myös suosittu levylaulaja."
 
LP:n nimikappale Laulu on iloni ja työni oli äänitetty Vesku Suomesta -levylle, mutta jätettiin kuitenkin julkaisematta. Tämä kokoelma-albumi ilmestyi vuonna 1973.

Kappaleet

Kevyempi puoli:
 Saiskos pluvan? - Foggy Mountain Breakdown -
 Vie minut minne tahdot
 Kohtalokas samba
 Konstan parempi valssi
 Eenokin Jussa on ruma
 Jussin talo
 Voi saasta! - Pollution -
 Brontosauruksen yö
Vakavampi puoli:
 Itkevä huilu
 Pää kypärään (Vorwärts)
 Kosolan tulolaulu
 Syyslaulu
 Joka pojalla on siivet
 Laulu on iloni ja työni

Vuoden 1973 kokoelma-albumit
Vesa-Matti Loirin albumit
Arvokonservatismi

Arvokonservatismi on yhteisön perinteisten arvojen kannattamista. Arvokonservatismi korostaa perinteisiä ihanteita ja yhtenäisiä käyttäytymismalleja.

Vuonna 2015 noin neljännes (25 %) suomalaisista arveli olevansa arvokonservatiiveja. Tuolloin tehdyn kyselyn mukaan 36 prosenttia perussuomalaisten, 36 prosenttia keskustalaisten ja 36 prosenttia kokoomuslaisten kannattajista määrittelivät itsensä arvokonservatismin kannattajiksi. Eniten arvokonservatiiveiksi itseään määritteleviä löytyi näiden suomalaisten puolueiden kannattajista. Arvokonservatiivisuus on yleisempää ikääntyneillä.

Myös Isossa-Britanniassa ikääntyneemmät ovat tavallisesti arvokonservatiiveja. Vuoden 1997 vaaleissa 42 prosenttia 80-vuotiaista äänesti konservatiiveja. Ison-Britannian äänestystuloksista pystytään päättelemään, että arvokonservatismin kannatus kasvaa iän myötä. Nuoret äänestävät arvoliberaaleja, mutta tarkastelemalla vaaleja vuodesta 1964 äänestäjien kanta on muuttunut enemmän arvokonservatiiviseksi iän myötä.

Yhdysvalloissa arvokonservatiivit äänestävät yleensä republikaanista puoluetta, jonka kannattajiin lukeutuu uskonnollinen oikeisto. Vuonna 2010 tehdyn gallup-kyselyn mukaan republikaaneista 18 prosenttia oli erittäin konservatiivisia ja 53 prosenttia konservatiivisia. 43 prosenttia erittäin konservatiivisista republikaanien kannattajista oli vähintään 55-vuotiaita. Ja 42 prosenttia konservatiivisista republikaaneista. 73 prosenttia konservatiivisista republikaaneista oli protestantteja.

Yhdysvalloissa arvokonservatiivisen katolilaisuuden kannattaja vastustaa aborttia.

Lähteet 

Konservatismi
Moralismi

Moralismi on ankaraan tai ahtaaseen moraaliin perustuva elämänkatsomus. Moralistilla on taimumus opettaa, kannattaa tai saarnata ankaraa moraalia tai sovinnaista käytöstä sekä nuhdella ja ojentaa muita.. Hänellä on ehdoton moraalinen halu olla oikeassa ja tarkkailla muita. Moralisti tunnustaa vain yhden katsantokannan ja haluaa pakottaa muut toimimaan saman periaatteen nojalla.

Katso myös 
Arvokonservatismi
Moralistinen virhepäätelmä
Kaksinaismoraali
Moraalipaniikki

Lähteet

Etiikka
Jalkapallon Mestaruussarjan kausi 1985

Mestaruussarja-kausi 1985 oli Suomen jalkapalloilun Mestaruussarjan 53. kausi. Kauden mestaruuden voitti Helsingin Jalkapalloklubi.

Sarjataulukko

Pääkierros 

Uusinta 4. sijasta: Ilves – Kuusysi 3–3 jatkoajan jälkeen. Ilves selvisi pudotuspeleihin rangaistuspotkukilpailulla. Yl. 2592
Uusinta säilymisestä: OTP – Koparit 3–1 (pelattiin Kajaanissa) Yl. 790

Yleisömäärät

Pudotuspelit 
Osaottelut pelattiin kaksiosaisina.

Semifinaalit

Pronssiottelu

Loppuottelu

Karsintaottelu

Menestys eurokentillä 
Euroopan Cup:
FC Kuusysi pudotti ensimmäisellä kierroksella jugoslavialaisen FK Sarajevon ja toisella neuvostoliittolaisen FK Zenit Leningradin, mutta kolmannella kierroksella se hävisi romanialaiselle Steaua Bukarestille, joka voitti koko cupin.

UEFA Cup:
TPS hävisi ensimmäisellä kierroksella neuvostoliittolaiselle FK Spartak Moskovalle.

Lähteet 

Jalkapallon Mestaruussarjan kaudet
Vuoden 1985 jalkapallo
Puijon pesäpallostadion

Puijon pesäpallostadion (myös Puijonlaakson pesäpallostadion) on Kuopiossa Puijon urheilulaaksossa sijaitseva pesäpallostadion. Paikalle valmistui uusi hiekkatekonurmipintainen Puijon pesäpallokenttä vuonna 2001. Pesäpallokentän avausottelussa 4.7.2001 Puijon Pesiksen ja Juvan Pallon ykkössarjan ottelua seurasi 1142 katsojaa, mikä oli kuopiolaisen pesäpalloilun uusi yleisöennätys. Vuonna 2008 vanhan katsomon tilalle rakennettiin nykyinen katsomo. Katsomorakennus maksoi lähes 2,4 miljoonaa euroa ja siinä on 1 400 katsojapaikkaa, joista 1 000 on katettuja. Lisäksi stadionilla on erillinen rakennus huoltotiloille ja pienelle toimistotilalle, sekä lipunmyyntikopit ja kolme myyntikioskia. Stadionin suunnittelija oli Sampo Valjus Arkkitehtuuritoimisto Seppo Valjus Oy:stä, sekä rakennesuunnittelun osalta Insinööritoimisto Tanskanen Oy. Stadionin avausottelussa 1.7.2008 Puijon Pesiksen ja Kouvolan Pallonlyöjien välistä ottelua seurasi 1432 katsojaa. 
Stadionilla pelattiin Itä–Länsi-ottelu vuonna 2009, jolloin Kuopiosta tuli kautta aikain 18. paikkakunta, joka isännöi miesten Itä-Länsi-ottelua. Katsojia saapui paikalle Itä-Lännen miesten otteluun 2000-luvun ennätysmäärä, 6312.

Lähteet 

Pesäpallostadionit
Kuopion urheilu
Kuopion rakennukset ja rakennelmat
Óscar de Marcos

Óscar de Marcos Arana (s. 14. huhtikuuta 1989 Laguardia, Álavan maakunta, Espanja) on espanjalainen jalkapalloilija, joka edustaa Espanjan korkeimmalla sarjatasolla Primera Divisiónissa pelaavaa bilbaolaista Athleticia. Hän on monipuolinen pelaaja, joka kykenee pelaamaan vedettynä hyökkääjänä tai laitalinkkinä.

Seurajoukkueura 

De Marcos on vitorialaisen Alavésin kasvatti ja debytoi seuran edustusjoukkueessa Segunda Divisiónin ottelussa Tenerifeä vastaan 21. joulukuuta 2008. Debyyttikaudellaan, joka päättyi joukkueen putoamiseen, hän pelasi kaikkiaan 20 ottelussa ja teki viisi maalia.

Heinäkuussa 2009 De Marcos siirtyi noin 360 000 euron kaupassa Primera Divisiónin Athleticiin, jonka kanssa hän teki neljävuotisen sopimuksen. Hänet rekisteröitiin alun perin seuran B-joukkueeseen, mutta hän nousi odotettua suurempaan rooliin edustusjoukkueessa ja pelasi B-joukkueessa kauden aikana vain yhden ottelun. Edustusjoukkueessa De Marcos debytoi 6. elokuuta 2009 Eurooppa-liigan karsintaottelussa Young Boysia vastaan. Kymmenen päivää myöhemmin hän teki ensimmäisen maalinsa Supercopa de Españan ensimmäisessä osaottelussa Barcelonaa vastaan. Kaikki kilpailut mukaan lukien otteluita kertyi ensimmäisellä kaudella 29 ja maaleja kolme. Kaudeksi 2010–2011 hänelle annettiin edustusjoukkueen pelinumero 10.

Maajoukkueura 

De Marcos osallistui alle 20-vuotiaiden MM-kilpailuihin vuonna 2009. Hän pelasi alkulohko-otteluissa Tahitia ja Venezuelaa vastaan, mistä jälkimmäisessä hän oli avauskokoonpanossa.

Lähteet

Aiheesta muualla 

 Óscar de Marcosin esittely Athleticin sivustolla 

Espanjalaiset jalkapalloilijat
Baskijalkapalloilijat
Vuonna 1989 syntyneet
Elävät henkilöt
NRK1

NRK1 on Norjan yleisradioyhtiö NRK:n ensimmäinen televisiokanava. Kanava aloitti virallisesti vuonna 1960. Kanavan uutisohjelman nimi on Dagsrevyen. NRK1 näytti Talviolympialaiset 2010, ja näyttää myös muita suurtapahtumia, kuten Eurovision laulukilpailun semifinaalit ja finaalin.

Vuonna 2010 julkaistiin NRK HD. Kanavan ensimmäinen lähetys oli Vancouverin olympialaisten avajaisseremonia, mutta ensimmäinen HD-lähetys oli Super Bowl XLIV 7. helmikuuta 2010.

NRK1-kanavan katsojaosuus vuonna 2007 oli 40%.

Lähteet

Aiheesta muualla 
Kanavan kotisivut

Norjalaiset televisiokanavat
Vuonna 1960 perustetut televisiokanavat
Norsk Riksringkasting
Kėdainiai

Kėdainiai on Liettuan keskiosassa, Kaunasin läänissä sijaitseva kaupunki, joka on yksi maan vanhimmista kaupungeista. Kaupunki sijaitsee Nevėžisjoen rannalla. Kėdainiai on mainittu ensimmäisen kerran vuonna 1372 Hermann de Wartbergen liiviläisessä kronikassa. Vuonna 2012 kaupungin väkiluku oli 26 357 asukasta. Kėdainiain vanhakaupunki on peräisin 1600-luvulta.

Kaupunki on Kėdainiain kunnallispiirin hallinnollinen keskus. Liettuan maantieteellinen keskipiste sijaitsee kunnallispiirin alueella sijaitsevan Ruoščiain kylän lähellä.

Nimet
Kėdainiailla on liettuankielisen nimensä lisäksi ollut historiansa aikana monia muita virallisia nimiä, kuten Kiejdany puolaksi, Kedahnen saksaksi ja .

Historia

Kėdainiai oli monien taistelujen näyttämö 1600-luvulla Ruotsin ja Puola-Liettuan välisen sodan aikana. Vuonna 1655 maiden välillä tehty lyhytikäinen sopimus, Kėdainiain unioni, allekirjoitettiin Kėdainiain linnassa. Skottilaisia protestantteja saapui alueelle 1500-1600-luvuilla, ja he kasvattivat vaikutusvaltaansa 1800-luvun puoliväliin saakka.

1940-luvun alussa kaupungissa asui 300 Mir Yeshiva -liikkeen oppilasta ja opiskelijaa. Heinäkuussa 1941 natsi-Saksan miehityksen aikana kaupungissa teloitettiin 95 juutalaista, 14 venäläistä kommunistia, 15 liettualaista kommunistia ja yksi venäläinen komissaari. 

Kylmän sodan aikana Kėdainiain lentotukikohta oli merkittävässä asemassa neuvostoarmeijalle. Useiden vuosien ajan Kėdainiai oli tunnettu kemian- ja elintarviketeollisuudestaan. Kėdainiain kemiantehdas aloitti toimintansa tammikuussa 1963. Laitos sai kyseenalaista julkisuutta, kun 1980-luvulla selvisi, että suuria määriä rikkihappoa oli päässyt ympäristöön. Tapaus synnytti vastalauseita.

Asukasluvun kehitys

Kulttuuritoiminta
Vuonna 1922 perustettu Kėdainiain alueellinen museo ylläpitää monia museoita, joita ovat monikulttuurikeskus, Radziwillin herttuoiden mausoleumi, Juozas Paukštelisin koti ja V. Ulevičiusin puuveistosmuseo.  

Kėdainiai tunnetaan Liettuan "kurkkupääkaupunkina", sillä vuosittain kaupungissa järjetään kurkkufestivaali.

Kaupungissa asuu noin 700 hengen puolalainen vähemmistö. Kėdainiaissa järjestetään vuosittain juhlia Puolan itsenäisyyspäivänä ja muita puolalaisia festivaaleja.

Ystävyyskaupungit
  Brodnica
  Łobez
  Svalöv
  Sömmerda
  Kohtla-Järve
  Rostov

Lähteet

Lähteet joihin ei ole viitattu
 Kaupungin historia 
 Kaupungin virallinen matkailusivusto

Aiheesta muualla

Kaupungin virallinen sivusto  
Kaupungin virallinen matkailusivusto  

Kaunasin läänin kaupungit
Alfonso

Alfonso on miehen nimi, Alfons-nimen espanjankielinen mukaelma. Nimi on ollut seuraavilla kuninkailla:

Aragonian kuninkaita 

Alfonso I, kuningas 1104–1134
Alfonso II, kuningas 1162–1196
Alfonso III, kuningas 1285–1291
Alfonso IV, kuningas 1327–1336
Alfonso V, kuningas 1442–1458

Asturian, Leónin ja Kastilian kuninkaita 
Alfonso I, Asturian kuningas 739–757
Alfonso II Jalo, Asturian kuningas 791–842
Alfonso III, Leónin kuningas 866–910
Alfonso IV Munkki, Leónin kuningas 925–931
Alfonso V, Leónin kuningas 999–1028
Alfonso VI, Leónin kuningas 1065–1070, Kastilian kuningas 1072–1109
Alfonso VII, Kastilian kuningas 1126–1157, Leónin kuningas 1126–1168
Alfonsi VIII, Kastilian kuningas 1158–1214
Alfonso IX, Leónin kuningas 1188–1230
Alfonso X Viisas, Kastilian ja Leónin kuningas 1252–1284
Alfonso XI, Kastilian ja Leónin kuningas 1312–1350

Espanjan kuninkaita 
Alfonso XII, kuningas 1875–1885
Alfonso XIII, kuningas 1886–1931

Portugalin kuninkaat, katso Alfons

Alfonso sukunimenä 

Alfonso on myös seuraavien henkilöiden sukunimi:

 Fernando Roig Alfonso (s. 1947), espanjalainen liikemies ja urheiluvaikuttaja
 Jordi Alfonso (s. 1976), espanjalainen sarjakuvantekijä
 Kristian Alfonso (s. 1963), yhdysvaltalainen näyttelijä
 Patricio Infante Alfonso (s. 1929), chileläinen katolinen arkkipiispa
Ateriankorvike

Ateriankorvike  on elintarvike, jossa on vain vähän (200-400 kCal) energiaa, ja joka on tarkoitettu korvaamaan kokonainen ateria. Ateriankorvikkeita käytetään laihduttamiseen.

Ne voidaan jalaa LCD ja VLCD-valmisteisiin.  () tarkoittaa niukkaenergiaista ruokavaliota. LCD-valmisteet ovat ateriankorvikkeita, jotka sisältävät enemmän kilokaloreita per ateria kuin VLCD/ENE-tuotteet. Tuotteita voi käyttää pidemmän aikaa painonhallinnassa korvaten niillä 1–3 päivän aterioista, joten ne soveltuvat saavutetun painon ylläpitoon, muutamien kilojen pudotukseen tai muuten vain terveelliseksi aterian tai välipalan korvikkeeksi. 

Yksi patukka tai juoma on yksi ateria, joten niitä ei pidä syödä aterian lisäksi jälkiruoaksi.

LCD-tuotteita käytetään painonhallintaan ja ne ovat vähäenergiaisia (200–400 kcal / ateria), mutta sisältävät kuitenkin sopivasti hyvälaatuista proteiinia ja elimistölle välttämättömiä rasvahappoja sekä kolmasosan päivittäisestä vitamiini- ja kivennäisainetarpeesta per ateria.

Lähteet

Aiheesta muualla 
Terveyskirjasto

Erityisruokavaliot
Kansainvälinen luterilainen neuvosto

Kansainvälinen luterilainen neuvosto (ILC) () on maailmanlaajuinen tunnustuksellisten luterilaisten kirkkojen yhteistyöjärjestö. Tunnustuksellisuudessaan se eroaa suuremmasta Luterilaisesta maailmanliitosta, joka taas on kattojärjestö tunnustukseltaan vähemmän tiukoille tai liberaaleille luterilaisille kirkoille, jotka ovat jäsenyyden perusteella täydessä yhteydessä toisiinsa. ILC puolestaan ei vaadi jäseniltään täyttä keskinäistä kirkollista yhteyttä, vaikka monilla jäsenillä tällainen yhteys onkin. ILC perustettiin vuonna 1993 kokouksessa Antiguassa Guatemalassa.

Vuonna 2018 neuvostolla oli 54 jäsenkirkkoa. Suurimmat jäsenkirkot olivat tuolloin Malagassin luterilainen kirkko, Missouri-synodi, Brasilian evankelis-luterilainen kirkko sekä Luterilainen kirkko - Kanada. Yhteensä jäsenkirkkoihin kuului noin 7 150 000  jäsentä.

Suomen evankelisluterilainen lähetyshiippakunta liittyi neuvoston jäseneksi vuonna 2018.

Jäsenkirkot

Aasia

Afrikka

Etelä-Amerikka

Eurooppa

Pohjois-Amerikka

Katso myös 
 Luterilainen maailmanliitto
 Tunnustuksellinen evankelis-luterilainen konferenssi

Lähteet

Aiheesta muualla 
ILC:n kotisivut

Evankelis-luterilaiset kirkot
Sosnovoborsk

Sosnovoborsk () on kaupunki Krasnojarskin aluepiirissä Venäjällä. Se sijaitsee Jenisein rannalla 20 kilometriä Krasnojarskista koilliseen. Asukkaita on 33 091 henkeä (vuonna 2010).

Paikkakunta on saanut alkunsa vuonna 1971 perustetusta Krasnojarskin perävaunutehtaan työläisasutuksesta. Vuonna 1985 siitä tuli kaupunki.

Lähteet

Aiheesta muualla
 Kaupungista Krasnojarskin aluepiirin sivulla  (krskstate.ru)

Krasnojarskin aluepiirin kaupungit
Prienai

Prienai on Liettuan keskiosassa Prienain kunnallispiirissä, Nemanjoen rannalla sijaitseva kaupunki, joka kuuluu Kaunasin lääniin. Vuonna 2010 kaupungin väkiluku oli 10 874.

Kaupungin nimi on johdettu sukunimestä Prienas. Pociūnain lentoasema sijaitsee kaupungin alueella.

Historia
Ensimmäinen kirjallinen maininta Prienain kaupungista on vuodelta 1502, jolloin Liettuan suuriruhtinas Alexander Jagiellon lahjoitti kaupungin alueen aateliselle Mihail Glinskille. Magdeburgin kaupunginoikeudet Prienai sai vuonna 1609, ja kaupungin väkiluku kasvoi 1600-1700-luvuilla.  

Toisen maailmansodan aikana Saksan miehittämässä Prienaissa väkiluku pieneni. Asukkaita karkotettiin, osa pakeni ja saksalaiset teloittivat juutalaisia.

Tunnettuja asukkaita
 Joseph Gottfarstein, saksalainen historioitsija ja filologi
 Bljuma Seigarnik, venäläinen psykologi
 Jonas Kazlauskas, liettualainen tutkija, Vilnan yliopisto filologian professori
 Justinas Marcinkevičius, liettualainen runoilija
 Vincas Mykolaitis-Putinas, liettualainen kirjailija
 Vytautas Petkevičius, liettualainen kirjailija
 Matas Šalčius, liettualainen kirjailija ja tutkimusmatkailija
 Vytautas Jurgis Bubnys, liettualainen kirjailija
 Sonata Milušauskaitė, liettualainen kilpakävelijä

Ystävyyskaupungit
Prienai on Douzelagen, 23 Euroopan unionin kaupungin ystävyyskaupunkitoimintajärjestön jäsen.  
  Altea, Espanja
  Bad Köztting, Saksa
  Bellagio, Italia
  Bundoran, Irlanti
  Chojna, Puola
  Granville, Ranska
  Holstebro, Tanska
  Houffalize, Belgia
  Judenburg, Itävalta
  Karkkila, Suomi
  Kőszeg, Unkari
  Marsaskala, Malta
  Meerssen, Alankomaat
  Niederanven, Luxemburg
  Öxelösund, Ruotsi
  Preveza, Kreikka
  Sesimbra, Portugali
  Sherborne, Englanti
  Sigulda, Latvia
  Sušice, Tšekki
  Türi, Viro
  Zvolen, Slovakia

Lähteet

Aiheesta muualla

Prienain virallinen sivusto  

Kaunasin läänin kaupungit
Ruskolatikka

Ruskolatikka, joskus myös rusolatikka (Aradus obtectus) on ludelaji. Sitä pidettiin aiemmin silmälläpidettävänä ikimetsien lajina, mutta se on osoittautunut varsin tavalliseksi lajiksi.

Ruskolatikka on 6–9 mm pitkä, litteä ja leveä lude. Se on väritykseltään melko tasaisen tummanruskea, joskin takaruumiin sivulla, jaokkeiden ulkoreunat ovat hieman vaaleammat. Tuntosarven kolmannen jaokkeen kärkiosa on selvästi muuta tuntosarvea vaaleampi.

Laji elää valoisissa mutta vanhoissa mäntymetsissä kantoja lahottavilla kääpäsienillä. Suomessa lajin levinneisyys painottuu selvästi Itä-Suomeen.

Lähteet 

Luteet
Rosopehkiäinen

Rosopehkiäinen (Calitys scabra) on harvinainen kovakuoriaislaji. Suomessa se luokitellaan silmälläpidettäväksi lajiksi. Se elää käävissä, yleensä kaatuneilla männynrungoilla. Sen pinta on rosoinen, ja siihen tarttuu usein puun purua. Rosopehkiäinen elää erityisesti katkokääpää (Antrodia xantha) kasvavissa maahan kaatuneissa mäntykeloissa, usein yhdessä ruskopehkiäisen (Ostoma ferruginea) ja aarnikaskaiden kuten tumma-aarnikaskaan (Cixidia confinis) kanssa. Tavataan harvoin myös kuusella.

Lähteet

Aiheesta muualla 
Laji.fi: Rosopehkiäinen (Calitys scabra)
Insects.fi: Calitys scabra (kuvia)
Bug Guide: Calitys scabra 

Erilaisruokaiset
Etäisten laaksojen mies

Etäisten laaksojen mies (Shane) on George Stevensin ohjaama yhdysvaltalainen lännenelokuva vuodelta  1953. Se kuuluu Stevensin niin sanottuun Amerikka-trilogiaan, jonka muut osat ovat Paikka auringossa ja Jättiläinen.

Elokuvan käsikirjoituksen kirjoittivat A. B. Gutherie Jr. ja Jack Sher, ja se pohjautuu Jack Schaeferin romaaniin Shane (1949).

Tarina
Vaitelias asesankari suojelee pientilalla asuvaa perhettä maanomistajan palkkamurhaajalta. Myyttinen hyvän ja pahan taistelu on kuvattu Wyomingin upeissa maisemissa ja kerrotaan perheen nuoren pojan näkökulmasta.

Vastaanotto ja jälkimaine
Loyal Griggs palkittiin Oscarilla elokuvan kuvauksesta. Elokuvan pohjalta tehtiin myös lyhytikäiseksi jäänyt televisiosarja. 

Etäisten laaksojen mies äänestettiin 1979 suomalaiskriitikoiden kokoamalle sadan tärkeimmän elokuvan listalle. Video-oppaassa vuodelta 1995 Ilkka Jauhiainen antoi elokuvan Suomessa julkaistulle VHS-kasettiversiolle viisi tähteä viidestä, mikä vastaa sanallista arviota ”klassikko, elämää suurempi elokuva”.

Elokuva valittiin vuonna 1993 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. Vuonna 2006 American Film Institute nimesi Etäisten laaksojen miehen kaikkien aikojen 100 innoittavimman amerikkalaiselokuvan joukkoon.The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

Lähteet

Viitteet

George Stevensin ohjaamat elokuvat
Yhdysvaltalaiset lännenelokuvat
Yhdysvaltalaiset romaaneihin perustuvat elokuvat
Vuoden 1953 yhdysvaltalaiset elokuvat
Kreikan pääministeri

Kreikan pääministeri () on Kreikan hallituksen johtaja. Pääministerin nimittää presidentti. Nykyinen pääministeri on Kyriákos Mitsotákis (Uusi demokratia) 8. heinäkuuta 2019 lähtien. Pääministeriä saatetaan toisaalta kutsua hallituksen puheenjohtajaksi.

Pääministerin virka-asunto on Ateenan keskustassa sijaitseva Máximoksen huvila.

Luettelo Kreikan pääministereistä

Kreikan kolmannen tasavallan pääministerit (1974–)

Aiheesta muualla 

 Πρωθυπουργός της Ελλάδας  – Kreikan pääministerin verkkosivut.
Viktor Žirmunski

Viktor Maksimovitš Žirmunski () (2. elokuuta 1891 Pietari – 31. tammikuuta 1971 Leningrad) oli venäjänjuutalainen filologi ja kirjallisuudentutkija. Žirmunski oli Saratovin yliopiston ja Pietarin valtionyliopiston professori sekä Neuvostoliiton tiedeakatemian jäsen.

Tieteellinen työ
Žirmunski oli germanisti, joka oli kiinnostunut myös yleisestä kieliteoriasta. Hän tutki mm. kieliopin muuttumista käyttäen aineistonaan Venäjän saksankielisiä väestöryhmiä. Kirjallisuudentutkijana hän oli lähellä venäläisen formalismin koulukuntaa. Osan tutkimuksistaan Žirmunski kirjoitti saksaksi.

Aiheesta muualla 
 Biografia ja tieteellisten töiden luettelo (Venäjäksi)

Venäläiset kirjallisuudentutkijat
Neuvostoliittolaiset tieteilijät
Vuonna 1891 syntyneet
Vuonna 1971 kuolleet
Locnville

Locnville on eteläafrikkalainen electro-hiphop-duo. 14.5.1990 syntyneet kaksospojat Andrew ja Brian Chaplin perustivat duon Cape 
Townissa, Etelä-Afrikassa vuonna 2009. Pojat ovat laulaja-laulunkirjoittajia, musiikin tuottajia ja musikantteja. Heidän äitinsä asuu Yhdysvalloissa, joten he ovat asuneet osan lapsuudestaan ja nuoruudestaan siellä.  

Pojat kertovat haastatteluissa pitävänsä myös rock-musiikista, jota he yrittävät sisällyttää Etelä-Afrikassa suosittuun elektroon. Ensimmäinen studioalbumi Sun In My Pocket julkaistiin vuonna 2010. Se sisältää 13 kappaletta. Musiikkivideoita on julkaistu neljä: Sun In My Pocket, 6 Second Poison, There, Love Rush ja Stars Above You.

Veljekset ovat kaukaista sukua elokuvaohjaaja Charlie Chaplinille.

Albumit 
 Retro Electro (2009)
 Sun In My Pocket (2010)
 Running to Midnight (2011)
 Faster Longer Mixtape (2013)
 The Odyssey (2013)
 Locnville vs LCNVL - The Hits (2015)
 Taste The Weekend (2016)
 Tribes & Angels (2020)

Eteläafrikkalaiset hip hop -yhtyeet
Eteläafrikkalaiset elektronisen musiikin yhtyeet
Abrahadabra

Abrahadabra on norjalaisen black metal -yhtye Dimmu Borgirin yhdeksäs pitkäsoitto, joka julkaistiin 24. syyskuuta 2010. Se on yhtyeen ensimmäinen sitten Spiritual Black Dimensionsin ilman basisti-laulaja ICS Vortexia ja kosketinsoittaja Mustista. Kappaleista ”Gateways” ja ”Dimmu Borgir” kuvattiin musiikkivideot.

Kappaleet

Kokoonpano 
Yhtye
 Shagrath – laulu, koskettimet
 Galder – kitara
 Silenoz – kitara

Sessio
 Daray – rummut
 Snowy Shaw – basso ja puhdas laulu

Vierailevat muusikot
 Agnete Kjølsrud – naislaulu kappaleessa ”Gateways”
 Kristoffer Rygg – puhdas laulu kappaleessa ”Endings and Continuations”

Arvostelut 
 AllMusic: 
 Blabbermouth: 
 Imperiumi.net:

Lähteet

Vuoden 2010 albumit
Dimmu Borgirin albumit
NRK2

NRK2 on Norjan yleisradioyhtiö NRK:n toinen televisiokanava. Vuonna 1995 parlamentti päätti perustaa toisen NRK-kanavan, jonka nimi on NRK2. Kanava aloitti 1. syyskuuta 1996. Kanava näyttää uutisia, keskusteluohjelmia, dokumentteja, analyysejä ja kulttuuriohjelmia.

Lähteet

Aiheesta muualla 
 Kanavan kotisivut 

Norjalaiset televisiokanavat
Vuonna 1996 perustetut televisiokanavat
Norsk Riksringkasting
Bobby Sherman

Robert Cabot Bobby Sherman Jr. (s. 22. heinäkuuta 1943) on yhdysvaltalainen näyttelijä, laulaja ja satunnainen lauluntekijä, josta tuli 60- ja 70-lukujen vaihteessa suosittu teinitähti.

Sherman syntyi Santa Monicassa Kaliforniassa. Hän valmistui vuonna 1961 Birmingham High Schoolista Van Nuysissa. Lauluopintonsa hän suoritti Georgia Massey's School of Song and Dancessa.

Esiintymisura
Shermanista tuli alun perin kuuluisa ABC:lla vuodesta 1964 vuoteen 1966 pyörineen Shinding!-sarjan ansiosta. Muutamien vuosien ajan hän yritti äänittää singlejä ja tehdä läpimurron musiikkialalla, mutta hänellä ei ollut kovin paljon onnea ennen, kuin hän sai roolin televisiosarjasta Here Come the Brides Bridget Hanleyn, Robert Brownin, David Soulin ja Joan Blondellin kanssa. Hän esiintyi myös Frankie Catalinana The Monkees -sarjan yhdessä jaksossa.

Vuonna 1969 Shermanin ensimmäisestä kultasinglestä, Little Womanista, tuli suosittu ja se pääsi Billboard Hot 100 -listan kolmanneksi. Se myös oli yhdeksän viikkoa Top 20:n joukossa. Se myi yli miljoona kopiota, ja se palkittiin lokakuussa 1969 kultalevyllä. Shermanin muita hittejä olivat Julie (Do Ya Love Me) (USA #5, Kanada #3, Australia #3), Easy Come, Easy Go (USA #9, Kanada #6), Jennifer (USA #60, Kanada #32), La, La, La (USA #9, Kanada #7) ja The Drum (USA #29, Kanada #32).

Vuonna 1971 esiinnyttyään The Partridge Familyssa Shermanille annettiin hänen oma show’nsa ABC:lla, Getting Together.

Esiintymisen takana
Vierailtuaan Emergency!-sarjan joissain jaksoissa Sherman löysi uuden kutsumuksen, ja hän päätti keskittyä enemmän yksityiselämäänsä jättäen lopulta julkisuuden. Hän alkoikin taistella lain puolesta, ja sai yhteiskunnan hyväksi tekemiensä urotekojen ansiosta joitakin palkintoja.

Yksityiselämä
Sherman oli naimisissa Patti Carnelin kanssa vuodesta 1971 vuoteen 1979. Parilla on kaksi lasta, Christopher ja Tyler, jotka syntyivät 80-luvun alussa. Pojat ovat molemmat naimisissa, ja kummallakin on lapsia.

Viittaukset populaarikulttuurissa
Shermaniin viitataan Simpsoneiden jaksossa Isoveli, kun Marge Simpson muistelee, kuinka oli joskus ihastunut Shermaniin. Jaksossa Puunhalaaja Homer Simpson vertaa Jessen uhkaavaa hyvännäköisyyttä Shermaniin.

Sherman mainitaan myös Nanny-sarjan jaksossa My Fair Nanny. Kertoessaan Maggielle, kuinka tulla suositummaksi lukiossa, Fran käskee tytön puhua kolmesta aiheesta: pojista, vaatteista ja Bobby Shermanista. Kun Maggie kysyy, kuka Sherman on, Fran käskee hänen käyttää sittenkin Mark Wahlbergiä, vaikkei 'hän olekaan puoliksikaan niin lahjakas kuin Bobby'.

Vuoden 1999 elokuvassa Dick teineille suunnattu lehti järjestää kilpailun, jossa palkintona on treffit Shermanin kanssa. Lisäksi fraasista Peace, Love, and Bobby Sherman (rauhaa, rakkautta ja Bobby Sherman) tuli suosittu sanonta 1960- ja 70-luvuilla.

Lähteet

Aiheesta muualla
Viralliset Internet-sivut
Ginny's World of Peace, Love and Bobby Sherman  -fanisivut

Yhdysvaltalaiset näyttelijät
Yhdysvaltalaiset laulajat
Vuonna 1943 syntyneet
Elävät henkilöt
Kivujärvi

Kivu on yksi Afrikan suurista järvistä. Itä-Afrikan hautavajoamassa sijaitseva järvi muodostaa osan Ruandan ja Kongon demokraattisen tasavallan välisestä rajasta. Kivu laskee Ruzizijoen kautta Tanganjikajärveen ja edelleen Kongojokeen. Järven pinta-ala on 2 700 neliökilometriä ja sen pinta on 1 460 metriä merenpinnan yläpuolella. Syvin kohta on 480 metriä syvä.

Kaasujärvi 
Kivujärvi on yksi maailman kolmesta kaasujärvestä. Muut kaksi järveä, Nyos- ja Monounjärvi, sijaitsevat Kamerunissa, ja niissä on kaasuna vain hiilidioksidia. Kivujärvessä on hiilidioksidin lisäksi myös metaania. Kaasut ovat veteen sekoittautuneena satojen metrien syvyydessä, mutta tulivuorenpurkaus tai maanjäristys voi vapauttaa kaasut tuhoisin seurauksin. Hiilidioksidi on myrkyllistä hengittää ja metaani voi räjähtää.

Järven syvyyksissä on tutkijoiden arvion mukaan satoja kuutiokilometrejä metaania ja hiilidioksidia, jotka ovat peräisin vulkaanisesta toiminnasta. Wärtsilän rakentama 25 MW Kiwuwattin voimalaitos on optimoitu käyttämään Kivujärven tuottamaa metaania, joka on heikompaa polttoarvoltaan kuin perinteinen maakaasu. Valmistuessaan neljällä Wärtsilän 34SG-moottorilla toimiva voimalaitos siirtää kaasun putkea pitkin 300 m syvyydestä 13 km päähän rannikolle. Näin saadaan vaarallinen kaasujärvi valjastettua hyötykäyttöön turvaamalla lähialueet.

Lähteet

Aiheesta muualla 

Ruandan maantiede
Kongon demokraattisen tasavallan järvet
Kongon demokraattisen tasavallan ja Ruandan raja
Kongojoen vesistö